Стефан Фурнаджиев
Момиче

chitanka.info

Първото момиче

не го оставих на мира

вървях все подир него,

додето избяга.

Не съм го виждал вече.

Второто момиче

обичаше много да плува.

Оставих го на морето.

Другите момичета

добри или лоши

разпилях както се пилеят

чужди пари.

Сега имам едно единствено.

Живеем с него. Живеем години.

И чакаме, чакаме…

Чакаме да ни се роди момиче.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.